Public procurement notice: Voluntary Ex Ante Transparency Notice
Published: 2018-12-15
Buyer: Fingrid Oyj
Country: FI
Contract type: Supplies
Procedure: Negotiated without a prior call for competition
CPV classification: 35113100 | 35121000: Security equipment

Technical requirements: Kiinteiden putoamissuojalaitteiden (Turvatikas-tuotteiden) toimitus Fingridin voimajohdoille ja sähköasemille 2019-2022 + kaksi (2) optiovuotta (2023-2024).
Putoamissuojajärjestelmän ytimenä on turvakisko, jonka perusratkaisu on muuttumaton sovelluskohteesta riippumatta. Sovelluskohteen ja toimituslaajuuden mukaan tulee lisäksi kiinnitys- ja tikastarvikkeita. Pääosin sovelluskohteina tulevat olemaan 110...400 kV voimajohtojen ja sähköasemien ristikko- tai putkirakenteiset pylväs- ja telinerakenteet, jotka voivat olla harustettuja tai vapaasti seisovia ja korkeudeltaan 10-60 m. Lähtökohtaisesti harustetuilla pylväillä turvakisko ylettyy orsitasoon asti ja vapaasti seisovilla pylväillä ukkosjohdinuloketasoon (ylös) asti.
Fingridin pylväisiin soveltuvaa järkevää vaihtoehtoista putoamissuojausjärjestelmää tai korvaavaa ratkaisua ei ole, ja tästä syystä suorahankinta on tarpeellinen. Putoamissuojajärjestelmän osat muodostavat kokonaisuuden, joka pitää suunnitella, tyyppitestata, valmistaa, asentaa, kunnossapitää ja tarkastaa yhtenä kokonaisuutena. Viranomaismääräysten mukaan putoamissuojausjärjestelmä tulee tarkastaa enintään 12 kuukauden välein. Koska toisaalta yksittäiseen voimajohtopylvääseen on tarve kiivetä erittäin harvoin, on Fingridin käytäntönä pitää voimajohtopylvään putoamissuojajärjestelmä tikkaineen käyttökiellossa, kunnes ne tarkastetaan uudelleen. Kaikki käyttäjät niin rakennus- kuin kunnossapitotöissä tulee perehdyttää järjestelmän käyttöön ja sen myötä kaikilla käyttäjillä on järjestelmän toimittajan myöntämä sertifikaatti tarkastaa järjestelmä. Järjestelmän tarkastus hoidetaan käytännössä niin, että kussakin työssä ensimmäisenä pylvääseen kiipeävä tekee samalla järjestelmän tarkastuksen.
Turvatikas/Eltel Networks Oy on vuosien varrella suunnitellut ja kehittänyt erilaisiin Fingridin pylväsrakenteisiin sopivia kiinnikkeitä osaksi putoamissuojausjärjestelmää. Asentajan henkilökohtaisena varusteena toimii turvakiskoon liitettävä nousuvaunu, joka on kokenut vuosien varrella useamman kehitysvaiheen. Vanhimpia nousuvaunumalleja ei enää myydä, mutta niitä on paljon käytössä ja niitä on edelleen lupa käyttää Turvatikkaan nousukiskon kanssa. Muut valmistajat eivät voi suoraan kopioida Turvatikas Oy:n kiinnikkeitä tai nousuvaunua. Myöskään vanhojen, runsaslukuisesti käytössä olevien Turvatikas-nousuvaunujen testaus tai käyttö muun valmistajan turvakiskon kanssa ei ole mahdollista. Mikäli edellä kuvattu eri valmistajien tuotteiden ristiinkäyttö sallittaisi, olisi se selkeä turvallisuusriski ja verkon omistajan vastuulla. Yksi (1) yhtenäinen järjestelmä parantaa kokonaisvaltaisesti työturvallisuutta, koska käyttäjien pitää opetella vain yksi (1) järjestelmä ja käyttäjillä on aina oikean järjestelmän mukainen turvalaite (nousuvaunu) mukana. Tämä korostuu erityisesti kiireellisissä viankorjauksissa, joihin lähdetään muilta työmailta niillä varustuksilla, jotka sillä työmaalla on mukana. Kun on käytössä vain yksi (1) järjestelmä, tiedetään, että oikeat ja kelpuutetut varusteet on mukana.


Winner: Markkinaoikeus